1974 թվականին իր եղբոր՝ Ջեյմս Մ․ Կոկսի մահից հետո, ով հայտնի էր որպես Ջիմ կրտսեր, Էննը և Բարբարան ստանում են ընտանեկան ընկերության բաժնետոմսերի վերահսկիչ փաթեթը։ Նույն թվականին Չեմբերսը դառնում է Atlanta Newspapers ընկերության համանախագահը։ Նրա քույրը համանախագահում է Dayton Newspapers ընկերությունում, իսկ նրա ամուսինը՝ Գարներ Էնթոնին, դառնում Cox Enterprises ընկերության ադմինիստրատիվ ղեկավարը։ 1983 թվականին Չեմբերսը ստանում է Օգլտորպ համալսարանի (Oglethorpe University) իրավաբանական գիտությունների դոկտորի պատվավոր աստիճան։ 1988 թվականին Բարբարայի որդին՝ Ջեյմս Կոկս Քեննեդին (James Cox Kennedy) դառնում է Cox Enterprises-ի համանախագահն ու գլխավոր գործադիր տնօրենը։